**Наурыз-жыл басы**

 **Сабақтың мақсаты:**Ұлыстың ұлы күні наурыз мейрамы туралы түсінік бере отырып, салт- дәстүрімізді жаңғырту мақсатында ұлттық құндылықтар-ды оқушы бойына сіңірту.Мейрамның ең қадірлі дәмдері мен қасиетті сөздерін кеңінен насихаттау арқылы ұлтжандылыққа тәрбиелеу.  **Сабақтың көрнекілігі:**Сахнада тігілген киіз үй, жаюлы дастарқан. Музыка әуенімен ортаға екі оқушы шығып жар салады. **Айдархан:**Қоян жылы кел төрлет, Ел достығын өркендет! Мол болсын ырыс, құт Болсын елде тыныштық! **Айбике:**Құтты болсын Наурыз той! Құлпырып тұр қыр мен ой Күн мен түн теңелді, Жер шуаққа кенелді. Ұл балалар әуенмен «Көкпар» биін билеп шығады.Би біткен кезде **Әуесхан:**Жігіттер, қараңдаршы, мынау наурыз көк құс емес пе?! Наурыз көк құс келіпті! Алақай,көктем шықты! **Азамат:**Қайда,Әуесхан? О,наурыз көк құс! -Бұл құсты көктемде алғаш кім көрсе сол бақытты. **–Олжас:**Жігіттер, біз барлығымыз бақытты екенбіз.Көктем жаршысының ұшып келгенін айтып,ауыл халқынан сүйінші сұрайық.Ұлыстың ұлы күні Наурыз тойын тойлайық. **Арсен:**Тыңдаңыздар,тыңдаңыздар, Той дабылын қағып тұрған  Мұнда біз бар! **Елқон:**Жедел жүріп алаңға жетіңіздер, Наурызға адал ниет етіңіздер! Қарсы алып, жылдың басын той тойлайық , Өнімді еңбек етпек ой ойлайық . **Жүргізуші:**Ортаға ақ жаулықты Баян апамызды шақырамыз. Амансыздар ма, жиналған халқым менің, Наурыз келсе,құт келгені халайық Есік ашып,шашу шашып, Ел болып,қарсы алайық.(шашу шашады) Той бастар әнін айтады. **Лашын:**Жүріңдер Наурыз тойға басып аяқ, Қалыс адам қалмасын мекен -саяқ. Ән шырқап,би билейік қауым болып, Тұрмайтын уақыт келді өнерді аяп. **Нұрсезім:**Ал енді, дастарқан басына келіңіздер.Наурыз көжеден дәм татыңыздар. **Нұрмұхамед:**Ұлы халқым есептескен текпенен, Ата салтын ешкім аттап кетпеген. Мың пәледен құтқарады бір бата, Адам болмас бата естіп өспеген. Ал, ата дастарқанға бата беріңіз. **Дәулет:**Тышқан жылы тыныштық бер, Сиыр жылы ырыс – құт бер. Барыс жылы мал- басымды өсір, Қоян жылы жайлы қонысқа көшір. Қой жылы туымызды құлатпа, Жылан жылы жұрттан жылу сұратпа. Ұлу жылы ұл-қызымды жылатпа, Жылқы жылы жеткізе гөр мұратқа. Күніміз ұлысты болсын, Жеріміз ырысты болсын, Өрісіміз малға бай, дүбірлі болсын, Келіндеріміз жанға бай, үбірлі- шүбірлі болсын. Ер жігіттің ту етер ар тұрағы болсын, Қанат беріп түлетер арғымағы болсын. Әмин. **Жүргізуші:**Ал ,жастар,тойды «Наурыз» әнімен бастайық. **«Топтасайық» әдісімен** сынып оқушыларын екі топқа бөлу.- 1-топ Наурыз көженің жасалу жолын айтып,көже ұсыну. 2-топ .Наурыз туралы білетіндерін ортаға салу. 1.Наурыз-жыл басы саналу себебі: 22 наурыз күн мен түн теңеледі,суық пен жылылық алмасады,қыс пен көктем ауысады.Тоң еріп,топырақ жібиді,дән бусанады,жан жасарады, ұйықтап жатқан жәндікке жан бітеді,өнетін өсетін нәрсенің бәрінде тіршілік белгісі басталады. 2.Ұлыс күні жаңбыр жауса, нұр жауды деп қуанған наурыз күні жауған қарды «Ақша қар» деп атаған. 3.Ұлыс күні туылған сәбилерге Наурызбай,Наурызбек,Мейрам,Мейрамгүл деп есім берген.Наурызбай мен Наурызбектер дүниеге келе берсін. 4.Бір-біріне ренжігендер қайта табысады.Ренжісіп жүрген адамыңды сол күні қонаққа шақырып немесе өзің оны мерекесімен құттықтап барсаң ,Ұлыстың ұлы күні барлығы кешіріледі. **Мұғалім:**«Текті білу тегін емес,өзіңді танығың келсе,тегіңді біл» деген халық даналығы тегін айтылмаса керек.Әсіларығымыз бір ғана рудан тараған кішкене ауыл еді.Ал қазір көркейіп ,халқы да өсіп қырық рулы елге айналып, бір шаңырақ астында тамырын кеңге жайып жатыр.Осы мақсатта «Менің ата-тегім» отбасы бәйтерегіне әр оқушы өзінің жүзі мен руын жазып бір ағашқа орналастырайық.Жеті атасын білмеген жетесіз дегізбей ,ер жігітке жеті атасын айтқызайық.  **Жүргізуші:**«Наурыз арулары» биін тамашалау. **«Қоржыннан асық алу»ойыны.**Салт дәстүрімізді дәріптеу мақсатында және келген қонақтарды кәдесіз қайтармау үшін қоржыннан асық алу ойынын ойнату. Қоржыннан асық алады, сан бойынша оқушылар сұрақты қояды. 1.Қонақтың қанша түрі бар? 1.Арнайы қонақ.2.Құдайы қонақ.3.Қыдырма қонақ.4.Қылқыма қонақ. 2.Ұлыс күні неге міндетті түрде қазан пайдаланады? Жеті қазынаның бірі- қара казанның халқымыздың тұрмыс-тіршілігінде атқарған қызметі аса терең әрі мәнді.Ежелгі қуатты сақ елінің бірлігі бұзылып,ала-ауыздық жайлаған кезінде,ел көсемдері халықтың басын біріктіру үшін үлкен қазан қоюды бұйырады.Қазандық мыс жуырмаңда табыла қоймаған соң, сақ сарбаздары жебелерінің мыс масағын жинатып,содан нар қазан құяды.Сол қазанға пісіріліп таратылған тағамнан дәм татқан сақтар өзара өкпе-наздарын ұмытып, қазан асып, от басында қайтадан татуласқан, осылайша ел бірлігі сақталып қалған екен. 3.Сыралғы дегеніміз не? Аңнан олжалы болып, қайтқан кезде алдынан кездескен адам қанжығаңыз майлансын деп тілек айтса түскен олжасын сұраған адамға беру . 4.Қазақта жеті қазынаны атап бере аласыз ба? Ер-жігіт,сұлу әйел,ақыл-білім,жүйрік ат,қыран бүркіт,берен мылтық,құмай тазы. **Абылай:**Наурыз келгеннен бастап күн жылынып қыр көгіс тартты.Құстар ұшып келді.Қора шуға толды.Сиыр бұзаулады.Бес қой егіз тауып,он беске жетті.Ауызға ақ түсті,басымызға бақ қонды деген осы емес пе! **Сиқымбай:**Бізге тартқан басыңыз, Дәмді екен асыңыз. Ұрпақты болып өзгеше Сыйлы болсын басыңыз . Құйған қызыл шайыңыз Балдай тәтті майыңыз, Еселі боп еңбегің Жылдан-жылға байыңыз.Әмин. **Шапашова Улпан Бисакалкызы бастауыш сынып мұғалімі Түркістан облысы Сайрам ауданы №49 Ш.Уалиханов атындағы ЖББМ коммуналдық мемлекеттік мекемесі**